
Resolució del conseller de Medi Ambient, Infraestructures i Territori, per la qual es modifica la Resolució de 14 d’octubre de 2021, de la consellera d’Agricultura, Desenrotllament Rural, Emergència Climàtica i Transició Ecològica, per la qual es convoquen de manera anticipada per a l’any 2022 ajudes dins del Programa d’incentius 4: realització d’instal·lacions d’autoconsum amb fonts d’energia renovable, en el sector residencial, les administracions públiques, i el tercer sector amb o sense emmagatzematge, en el marc del Pla de recuperació, transformació i resiliència.

A conseqüència de la depressió aïllada en nivells alts (DANA) en diferents municipis inclosos en l’annex del Reial decret llei 6/2024, de 5 de novembre, entre el 28 d’octubre i el 4 de novembre de 2024 s’han vist afectades instal·lacions d’autoconsum i sistemes d’emmagatzematge que havien sigut finançats amb càrrec al programa 4 d’incentius a l’autoconsum, contemplats en el Reial decret 477/2021, de 29 de juny. Per això s’ha de modificar la Resolució de 14 d’octubre de 2021, de la consellera d’Agricultura, Desenrotllament Rural, Emergència Climàtica i Transició Ecològica, per la qual es convoquen de forma anticipada per a l’any 2022 ajudes dins del programa d’incentius 4, Realització d’instal·lacions d’autoconsum amb fonts d’energia renovable en el sector residencial, les administracions públiques i el tercer sector, amb o sense emmagatzematge, en el marc del Pla de recuperació, transformació i resiliència, per a introduir-hi algunes modificacions necessàries per a adaptar esta resolució a les necessitats derivades de la pèrdua o destrucció sobrevinguda per la DANA d’estes instal·lacions, sense que esta circumstància de força major puga menyscabar el dret a la percepció de l’ajuda, d’acord amb el que s’establix en el Reial decret llei 8/2024, de 28 de novembre. 

D’altra banda, en data 28 de desembre de 2023 es va publicar el Reial decret 1178/2023, de 27 de desembre, pel qual es modifica la normativa reguladora i s’adapten al marc europeu d’ajudes d’estat determinats programes d’ajudes de rehabilitació energètica i energies renovables del Pla de recuperació, transformació i resiliència. La publicació d’este reial decret va donar lloc a la Resolució de 12 d’abril de 2024, de la consellera de Medi Ambient, Aigua, Infraestructures i Territori, per la qual es va modificar la Resolució de 14 d’octubre de 2021, de la consellera d’Agricultura, Desenrotllament Rural, Emergència Climàtica i Transició Ecològica. És procedent ara realitzar algunes modificacions relacionades amb la millora de la redacció d’esta última modificació i adaptar-la a les recents comunicacions efectuades per l’IDAE quant al manual d’imatge per al Reial decret 477/2021, així com incorporar-hi el conjunt d’obligacions que establix l’Orde HFP 1030/2021 de 29 de setembre i, en els casos que siga aplicable, l’Orde HFP 55/2023 de 24 de gener.

Per tot el que s’ha dit anteriorment i a fi d’integrar i harmonitzar estes normatives en el marc de la convocatòria d’ajudes dins del programa d’incentius 4, Realització d’instal·lacions d’autoconsum amb fonts d’energia renovable en el sector residencial, les administracions públiques i el tercer sector, amb o sense emmagatzematge, en el marc del Pla de recuperació, transformació i resiliència. En virtut del que es disposa en l’article 160.4 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i en virtut del que s’establix en l’article 7 del Reial decret 477/2021, de 29 de juny, pel qual s’aprova la concessió directa a les comunitats autònomes i a les ciutats de Ceuta i Melilla d’ajudes per a l’execució de diversos programes d’incentius lligats a l’autoconsum i a l’emmagatzematge, amb fonts d’energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència, resolc:

Primer

[bookmark: _Hlk155767726]Modificació de la Resolució de 14 d’octubre de 2021, de la consellera d’Agricultura, Desenrotllament Rural, Emergència Climàtica i Transició Ecològica, per la qual es convoquen de forma anticipada, per a l’any 2022, ajudes dins del programa d’incentius 4, Realització d’instal·lacions d’autoconsum amb fonts d’energia renovable en el sector residencial, les administracions públiques i el tercer sector, amb o sense emmagatzematge, en el marc del Pla de recuperació, transformació i resiliència, modificada per la Resolució de 19 de desembre de 2022 de la consellera d’Agricultura, Desenrotllament Rural, Emergència Climàtica i Transició Ecològica i per la Resolució de 12 d’abril de 2024 de la consellera de Medi Ambient, Aigua, Infraestructures i Territori, que queda modificada de la forma següent:

U. Es modifica el punt 1.8 A) i B) de l’apartat quinzé, “Pagament i justificació de les subvencions concedides”, que queda redactat de la forma següent:

1.8. La sol·licitud de pagament incorporarà les següents declaracions responsables, que hauran de ser subscrites, segons siga procedent, per les persones sol·licitants o els seus representants:

A) Per a actuacions en el sector residencial d’instal·lacions fotovoltaiques d’autoconsum fins a 10 kWp, amb emmagatzematge o sense, i que el destinatari últim de l’ajuda siga una persona física que no efectua una activitat econòmica ni està sotmesa als requisits i límits del Reglament (UE) 2023/2831, de la Comissió, de 13 de desembre de 2023, i no s’haja sol·licitat l’ajuda addicional per desmantellament d’amiant:

– Estar al corrent en el compliment de les obligacions tributàries i amb la Seguretat Social, en el supòsit d’ajudes la quantia de les quals no supere els 10.000 euros per destinatari últim, d’acord amb el que preveu la lletra c de l’article 63 del Reial decret llei 36/2020, de 30 de desembre, pel qual s’aproven mesures urgents per a la modernització de l’Administració pública i per a l’execució del Pla de recuperació, transformació i resiliència.

– Que s’autoritza tant l’òrgan administratiu concedent com a instructor perquè puguen consultar el compliment de les obligacions tributàries i amb la Seguretat Social en els moments en què calga durant la tramitació del procediment.

– No trobar-se en cap de les situacions que preveu l’article 13 de la Llei 38/2003, de 17 de novembre, incloent-hi la inexistència d’obligacions de reintegrament d’altres subvencions o ajudes, o, si és el cas, el fidel compliment de les seues obligacions de reintegrament d’altres subvencions o ajudes, d’acord amb els termes que establix l’article 21 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol.

– Complir les normes nacionals i comunitàries sobre els requisits d’igualtat d’oportunitats i no discriminació aplicables a esta classe d’actuacions; comprometre’s a respectar els principis d’economia circular i evitar impactes negatius significatius en el medi ambient (DNSH per les sigles en anglés de “do no significant harm”) establits en el Reglament (UE) 2020/852, del Parlament Europeu i del Consell, de 18 de juny de 2020, relatiu a l’establiment d’un marc per a facilitar les inversions sostenibles, i pel qual es modifica el Reglament (UE) 2019/2088; i complir les normes mediambientals nacionals i comunitàries, i sobre desenrotllament sostenible en l’execució de les actuacions dutes a terme; així com que no hi ha hagut modificacions respecte al que ha declarat en la fase de sol·licitud sobre el principi de no causar mal significatiu i, si és el cas, sobre la valorització de residus.

– La no existència de més instal·lacions de la mateixa tecnologia (eòlica o fotovoltaica), subvencionades amb els programes d’incentius inclosos en el Reial decret 477/2021, de 29 de juny, al mateix destinatari últim de l’ajuda, associades a la mateixa ubicació o al mateix consum o consums.

– No haver cobrat altres subvencions o ajudes per a la mateixa actuació o finalitat que la sol·licitada en el context d’este programa d’incentius, atorgades per qualsevol administració, organisme o entitat pública, nacional o internacional.

– En cas que l’import del cost subvencionable supere les quanties establides en la normativa de contractació pública aplicable per al contracte menor, i no concórrega algun dels supòsits previstos per l’article 31.3 de la Llei 38/2003, de 17 de novembre, que s’hagen sol·licitat, almenys, tres ofertes de diferents proveïdors, de conformitat amb el que s’establix per este precepte, i s’haja triat l’oferta econòmica més avantatjosa. En cas contrari, haurà de justificar-se motivadament esta elecció. En esta declaració s’haurà de respectar en tot cas el que s’establix en els articles 13.6 i 16.2 del Reial decret 477/2021, de 29 de juny, respecte del caràcter incentivador de les actuacions. Per este motiu, cap compromís ferm d’execució pot tindre data prèvia a les indicades en l’article 16.2 d’esta norma.

– En cas que la instal·lació siga d’autoconsum col·lectiu o s’haja dut a terme en un edifici plurifamiliar, o bé que es compte amb un acord firmat per tots els participants que incloga els criteris de repartiment, o bé l’acord de la comunitat de propietaris, o bé la justificació de la seua inclusió en el registre administratiu d’autoconsum que indique este tipus d’autoconsum, segons resulte aplicable.

– Complir les obligacions establides en l’apartat setzé d’esta resolució.

– Concedir els drets i accessos necessaris per a garantir que la Comissió, l’Oficina Europea de Lluita contra el Frau, el Tribunal de Comptes Europeu, la Fiscalia Europea i les autoritats nacionals competents que exercisquen labors de control, d’acord amb el que es preveu en l’article 22.2.d) i e) del Reglament (UE) 2021/241 del Parlament Europeu i del Consell, de 12 de febrer de 2021, pel qual s’establix el Mecanisme de recuperació i resiliència i en l’article 129.1 del Reglament (UE, Euratom) 2015/1046, del Parlament Europeu i del Consell, de 18 de juliol de 2018 (“Reglament financer”).

– Compromís de la persona beneficiària respecte a les actuacions objecte de l’ajuda amb els estàndards més exigents en relació amb el compliment de les normes jurídiques, ètiques i morals, amb l’aplicació de mesures antifrau eficaces i proporcionades en l’àmbit de gestió del projecte objecte d’ajuda, mantenint el control de qualitat de les actuacions, transparència en la contractació, control de possibles conflictes d’interessos, control de possibles falsificacions. Igualment, en l’àmbit de la lluita contra el frau, s’accepta l’obligació d’informar dels casos o sospites de frau detectats al més prompte possible i de les mesures que s’apliquen per a corregir-los i perseguir-los. 

– Qualsevol altra obligació establida en el Reial decret 477/2021, de 29 de juny, la Llei 38/2003, de 17 de novembre, general de subvencions, el Reial decret 887/2006, de 21 de juliol, i qualsevol altra que derive de la normativa autonòmica, estatal i comunitària aplicable.

– En cas de les instal·lacions que es troben en els municipis inclosos en l’annex del Reial decret llei 6/2024, de 5 de novembre, pel qual s’adopten mesures urgents de resposta davant dels danys causats per la depressió aïllada en nivells alts (DANA) en diferents municipis entre el 28 d’octubre i el 4 de novembre de 2024, declaració responsable sobre si es pot o no complir l’obligació establida en l’article 31.4.a de la Llei 38/2003, de 17 de novembre, a conseqüència d’esta DANA. 

B) Per a la resta d’actuacions no compreses en el punt anterior:

– Que està al corrent en el compliment de les obligacions tributàries i amb la Seguretat Social en els següents casos:

a) Si la persona beneficiària no és una administració pública i la quantia no supera els 10.000 euros per destinatari últim, d’acord amb el que es preveu en la lletra c) de l’article 63 del Reial decret llei 36/2020, de 30 de desembre, pel qual s’aproven mesures urgents per a la modernització de l’Administració pública i per a l’execució del Pla de recuperació, transformació i resiliència, sense que siga necessari en estos casos l’aportació de les certificacions corresponents.

b) Si la persona beneficiària és una administració pública, no serà necessària l’aportació de les certificacions corresponents, de conformitat amb l’article 24.6 del Reial decret 887/2006, de 21 de juliol.

– Que s’autoritza tant l’òrgan administratiu concedent com a instructor perquè puguen consultar el compliment de les obligacions tributàries i amb la Seguretat Social en els moments en què calga durant la tramitació del procediment.

– No trobar-se en cap de les situacions que preveu l’article 13 de la Llei 38/2003, de 17 de novembre, incloent-hi la inexistència d’obligacions de reintegrament d’altres subvencions o ajudes, o, si és el cas, el fidel compliment de les seues obligacions de reintegrament d’altres subvencions o ajudes, d’acord amb els termes que establix l’article 21 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol.

– Quan el destinatari últim de l’ajuda siga una persona física que duga a terme alguna activitat econòmica i estiga sotmesa als requisits i límits en el Reglament (UE) 2023/2831, de la Comissió, de 13 de desembre de 2023, relatiu a l’aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352, de 15.12.2023), no haver sol·licitat o rebut ajudes sota el règim de minimis en qualsevol període de tres anys. I en el cas d’haver-les rebudes en els tres anys previs, haurà de concretar l’import de l’ajuda sol·licitada o la quantia obtinguda, la data de concessió, així com l’administració, l’organisme o l’entitat pública concedent, tot això d’acord amb el Reglament (UE) 2023/2831 de la Comissió de 13 de desembre de 2023, relatiu a l’aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352 de 15.12.2023), i a altres reglaments de minimis que puguen resultar d’aplicació.

– Complir les normes nacionals i comunitàries sobre els requisits d’igualtat d’oportunitats i no discriminació, aplicables a esta classe d’actuacions; comprometre’s a respectar els principis d’economia circular i evitar impactes negatius significatius en el medi ambient (DNSH per les sigles en anglés de “do no significant harm”) establits en el Reglament (UE) 2020/852, del Parlament Europeu i del Consell, de 18 de juny de 2020, relatiu a l’establiment d’un marc per a facilitar les inversions sostenibles, i pel qual es modifica el Reglament (UE) 2019/2088; i complir les normes mediambientals nacionals i comunitàries, i sobre desenrotllament sostenible en l’execució de les actuacions dutes a terme. Així com que no hi ha hagut modificacions respecte al que ha declarat en la fase de sol·licitud sobre el principi de no causar mal significatiu i, si és el cas, sobre la valorització de residus.

– La no existència de més instal·lacions de la mateixa tecnologia (eòlica o fotovoltaica), subvencionades amb els programes d’incentius inclosos en el Reial decret 477/2021, de 29 de juny, al mateix destinatari últim de l’ajuda, associades a la mateixa ubicació o al mateix consum o consums.

– No haver cobrat altres subvencions o ajudes per a la mateixa actuació o finalitat que la sol·licitada en el context d’este programa d’incentius, atorgades per qualsevol administració, organisme o entitat pública, nacional o internacional.

– En cas que n’hi haja, declaració responsable que acredite les altres subvencions o ajudes cobrades per a la mateixa actuació o finalitat que la sol·licitada en el context d’este programa d’incentius, atorgades per qualsevol administració, organisme o entitat pública, nacional o internacional.

– Quan el destinatari últim de l’ajuda siga una persona física que duga a terme alguna activitat econòmica, i estiga sotmesa als requisits i límits en el Reglament (UE) núm. 2023/2831 de la Comissió, de 13 de desembre de 2023 que disposen d’una comptabilitat separada o diferenciada per a totes les transaccions relacionades (ingressos i pagaments, incloent-hi, si escau, l’ingrés d’ajudes, pagaments a proveïdors, etc.). 

– Complir les obligacions establides en l’apartat setzé d’esta resolució.

– Concedir els drets i accessos necessaris per a garantir que la Comissió, l’Oficina Europea de Lluita contra el Frau, el Tribunal de Comptes Europeu, la Fiscalia Europea i les autoritats nacionals competents que exercisquen labors de control, d’acord amb el que es preveu en l’article 22.2.d) i e) del Reglament (UE) 2021/241 del Parlament Europeu i del Consell, de 12 de febrer de 2021, pel qual s’establix el Mecanisme de recuperació i resiliència i en l’article 129.1 del Reglament (UE, Euratom) 2015/1046, del Parlament Europeu i del Consell, de 18 de juliol de 2018 (“Reglament financer”).

– L’actuació disposa d’un cartell que senyalitza l’actuació amb informació sobre el projecte, dades de potència i capacitat d’emmagatzematge en el qual es menciona l’ajuda financera rebuda, amb l’emblema “Pla de recuperació, transformació i resiliència - Finançat per la Unió Europea - NextGenerationEU”, el logo del PRTR i el logotip de la línia d’ajuda”, seguint les instruccions establides en el manual d’imatge de l’IDAE relatives a la cartelleria llevat que el beneficiari siga una persona física.

– Compromís de la persona beneficiària respecte a les actuacions objecte de l’ajuda amb els estàndards més exigents en relació amb el compliment de les normes jurídiques, ètiques i morals, amb l’aplicació de mesures antifrau eficaces i proporcionades en l’àmbit de gestió del projecte objecte d’ajuda, mantenint el control de qualitat de les actuacions, transparència en la contractació, control de possibles conflictes d’interessos, control de possibles falsificacions. Igualment, en l’àmbit de la lluita contra el frau, s’accepta l’obligació d’informar dels casos o sospites de frau detectats al més prompte possible i de les mesures que s’apliquen per a corregir-los i perseguir-los. 

– Informació i enllaç al lloc d’Internet del destinatari últim de les ajudes, en cas que en dispose d’un, en què este destinatari últim de les ajudes informarà el públic del possible suport obtingut dels Fons Next Generation o Pla de recuperació, transformació i resiliència i/o, si és el cas, de l’instrument de la Unió Europea que corresponga, amb una breu descripció de l’operació, de manera proporcionada al nivell de suport prestat, amb els seus objectius i resultats, i destacant el suport financer de la Unió Europea. 

– Qualsevol altra obligació establida en el Reial decret 477/2021, de 29 de juny, la Llei 38/2003, de 17 de novembre, general de subvencions, el Reial decret 887/2006, de 21 de juliol, i qualsevol altra que derive de la normativa autonòmica, estatal i comunitària aplicable.

– En cas de les instal·lacions que es troben en els municipis inclosos en l’annex del Reial decret llei 6/2024, de 5 de novembre, pel qual s’adopten mesures urgents de resposta davant dels danys causats per la depressió aïllada en nivells alts (DANA) en diferents municipis entre el 28 d’octubre i el 4 de novembre de 2024, declaració responsable sobre si es pot o no complir l’obligació establida en l’article 31.4.a de la Llei 38/2003, de 17 de novembre, a conseqüència d’esta DANA. 

Dos. Es modifiquen els punts 2.1 i 2.2 de l’apartat quinzé, “Pagament i justificació de les subvencions concedides”, que queden redactats de la forma següent:

2. Documentació justificativa que ha d’acompanyar la sol·licitud de pagament. 

2.1. Per a actuacions en el sector residencial d’instal·lacions d’autoconsum amb fonts d’energia renovable fins a 10 kWp, amb emmagatzematge o sense, en què el destinatari últim de l’ajuda siga una persona física que no efectue activitat econòmica ni estiga sotmesa als requisits i límits del Reglament (UE) 2023/2831, de la Comissió, de 13 de desembre de 2023, i no s’haja sol·licitat l’ajuda addicional per desmantellament d’amiant, haurà de justificar el compliment del que s’ha convingut en règim de mòduls, d’acord amb el que s’establix en l’article 78 del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions, presentant la documentació següent:

a) Una memòria d’actuació justificativa del compliment de les condicions imposades en la concessió de la subvenció, amb la indicació de les activitats realitzades i dels resultats obtinguts, subscrita, datada i emesa per personal tècnic titulat o professional autònom instal·lador competent, o per l’empresa instal·ladora, i aleshores subscrita, datada i emesa pel representant legal d’esta empresa, o, si és el cas, amb competència per a efectuar-la. 

– Pel que fa a la instal·lació de generació: Potència de la instal·lació de generació realment instal·lada en kW (kWp per a solar fotovoltaica).

– Pel que fa a la instal·lació d’emmagatzematge, en el cas que s’haja concedit ajuda per esta actuació: Capacitat nominal de la instal·lació d’emmagatzematge realment instal·lada, en kWh. 

– Previsió que la suma de l’energia elèctrica consumida en còmput anual per part del consumidor o consumidors associats a la instal·lació d’autoconsum objecte d’ajuda és igual o superior al 80 % de l’energia anual generada per esta, amb indicació del percentatge d’energia consumida respecte a la generada per la instal·lació i el consum anual energètic del beneficiari.

– Que l’emmagatzematge no està directament connectat a la xarxa, sinó que és part de la instal·lació d’autoconsum.

– Que la instal·lació d’emmagatzematge no utilitza la tecnologia plom-àcid.

– Que el sistema d’emmagatzematge disposa d’una garantia mínima de 5 anys.

– Que la instal·lació d’emmagatzematge no supera la ràtio de capacitat nominal instal·lada d’emmagatzematge davant de potència de generació corresponent a la resolució de concessió de l’ajuda. O bé que se supera perquè es tracta d’una instal·lació aïllada de xarxa.

– Que es compta amb un sistema de monitoratge de l’energia elèctrica produïda per la instal·lació objecte de subvenció, i mostra com a mínim l’energia produïda per la instal·lació renovable en termes diari, mensual i/o anual, i el consum energètic corresponent per als mateixos períodes, accessible a través d’un dispositiu mòbil o d’una aplicació web.

– Que la instal·lació complix totes les condicions tècniques establides en el Reial decret 477/2021.

b) Una memòria econòmica justificativa firmada per la persona beneficiària que contindrà, com a mínim, els aspectes següents:

– Potència de la instal·lació de generació realment instal·lada en kW (kWp per a solar fotovoltaica).

– Capacitat nominal de la instal·lació d’emmagatzematge realment instal·lada, en kWh. 

– Quantia de l’ajuda justificada de la instal·lació de generació realment instal·lada.

– Quantia de l’ajuda justificada de l’emmagatzematge realment instal·lat.

Estos aspectes s’acreditaran mitjançant l’aportació de la documentació següent, que acompanyarà la memòria econòmica:

– Factura o factures de pagament corresponents a la inversió elegible efectuada, que responga al pressupost presentat, i amb els requisits exigits en el Reial decret 1619/2012, de 30 de novembre, pel qual s’aprova el Reglament pel qual es regulen les obligacions de facturació.
[bookmark: _Hlk190413523]S’eximix de l’obligació de presentar factures per a inversions totals subvencionables inferiors a 3.000 euros. No obstant això, a l’efecte de controls i comprovacions s’haurà de conservar esta documentació.

– Justificant o justificants bancaris de pagament corresponents a la inversió elegible realitzada que corresponguen a la totalitat de l’actuació subvencionada i que responguen a la factura o factures que acompanyen. 

– Certificat d’instal·lació elèctrica (CIE), d’acord amb el Reglament electrotècnic de baixa tensió (en instal·lacions elèctriques de qualsevol tipologia), emés per l’empresa instal·ladora i diligenciat per l’òrgan competent de la comunitat autònoma.

2.2. Per a la resta d’actuacions d’instal·lacions d’autoconsum amb fonts d’energia renovable no compreses en l’apartat anterior s’acompanyarà la documentació següent:

a) Informe justificatiu de l’adequada realització de les actuacions subscrit, datat i emés per un tècnic titulat competent autor del projecte definitiu o, en defecte d’això, el director d’obra o, si és el cas, l’empresa instal·ladora autora de la memòria tècnica final de la instal·lació executada. En este informe s’ha de justificar la correcta realització de les actuacions, d’acord amb les condicions establides en les bases i en la concessió de l’ajuda, i recollir el que s’ha executat realment i els resultats obtinguts, així com el compliment dels requisits necessaris per a la seua posada en funcionament. 

En este informe s’ha d’incloure una descripció del sistema de monitoratge incorporat d’acord amb el que s’indica en l’annex I, apartat AI.A1.C, del Reial decret 477/2021, de 29 de juny, pel qual s’aprova la concessió directa a les comunitats autònomes i a les ciutats de Ceuta i Melilla d’ajudes per a l’execució de diversos programes d’incentius lligats a l’autoconsum i a l’emmagatzematge, amb fonts d’energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència, i especialment es justificarà la previsió que el consum anual d’energia per part del consumidor o consumidors associats a la instal·lació siga igual o major al 80 % de l’energia anual generada per la instal·lació objecte de l’ajuda, o justificació, si és el cas, que la instal·lació pot acollir-se a algun dels casos tipus publicats en la pàgina web de l’IDAE.

b) Certificat final d’obra subscrit pel director d’obra i director d’execució de l’obra, en cas que siga preceptiu.

Autorització d’explotació o acta de posada en servici, quan siga preceptiva, i certificat d’instal·lació elèctrica (CIE), d’acord amb el Reglament electrotècnic de baixa tensió (en instal·lacions elèctriques de qualsevol tipologia), emés per l’empresa instal·ladora i diligenciat per l’òrgan competent de la comunitat autònoma. Addicionalment, s’adjuntarà una còpia del projecte o la memòria tècnica de disseny (segons siga procedent per a la tipologia d’actuació) que s’haja aportat a l’òrgan competent de la comunitat autònoma per a l’obtenció de l’autorització d’explotació o acta de posada en servici i/o certificat d’instal·lació elèctrica (CIE) i/o certificat de la instal·lació tèrmica.

d) Quan la persona sol·licitant haja inclòs la petició d’ajuda addicional per al desmantellament d’amiant, haurà de presentar la documentació justificativa del compliment de totes les obligacions que establix la normativa aplicable.

e) Els projectes que hagen declarat ser d’autoconsum col·lectiu o dur-se a terme en un edifici plurifamiliar, hauran d’aportar-hi una justificació, per a la qual cosa han de presentar l’acord firmat per tots els participants que reculla els criteris de repartiment, l’acord de la comunitat de propietaris, o la justificació de la seua inclusió en el registre administratiu d’autoconsum que indique este tipus d’autoconsum.

f) Llista classificada i firmada pel destinatari últim de l’ajuda de les comandes i/o contractes relatius a les actuacions efectuades, en cas que n’hi haja, i la còpia d’estos.

– Factura o factures de pagament corresponents a la inversió elegible efectuada, que responga al pressupost presentat, i amb els requisits exigits en el Reial decret 1619/2012, de 30 de novembre, pel qual aprova el Reglament pel qual es regulen les obligacions de facturació. S’eximix de l’obligació de presentar factures per a inversions totals subvencionables inferiors a 3.000 euros. No obstant això, a l’efecte de controls i comprovacions s’haurà de conservar esta documentació. 

h) Justificant o justificants bancaris de pagament corresponents a la inversió elegible realitzada que corresponguen a la totalitat de l’actuació subvencionada i que responguen a la factura o factures que acompanyen. 

i) Llista classificada i firmada pel destinatari últim de l’ajuda de les factures i dels seus corresponents justificants bancaris de pagament, corresponents a la totalitat de la inversió elegible efectuada i que responguen al pressupost i els contractes presentats, i còpia d’estos.

j) Reportatge fotogràfic de les actuacions realitzades que incloga fotografies de la situació de l’edifici després de les actuacions, dels equips i instal·lacions principals finals objecte de l’ajuda, del sistema de visualització d’energia i que també mostre el cartell publicitari o senyalització de l’actuació, excepte el que s’establix en els article 40 i 41 del Reial decret llei 8/2024, de 28 de novembre, exceptuant actuacions dutes a terme per persones físiques.

k) En cas que el destinatari últim de l’ajuda siga una persona física o tercer sector, i l’import del cost subvencionable supere les quanties establides en la normativa de contractació pública aplicable per al contracte menor i no hi concórrega cap dels supòsits que preveu l’article 31.3 de la Llei 38/2003, de 17 de novembre, el destinatari últim de l’ajuda haurà d’acreditar que ha sol·licitat, almenys, tres ofertes de diferents proveïdors, de conformitat amb el que establix este precepte, i aportar una memòria que justifique raonablement l’elecció del proveïdor quan esta no haja recaigut en l’oferta econòmica més avantatjosa. En esta documentació caldrà ajustar-se en tot cas al que s’establix en els articles 13.6 i 16.2 del Reial decret 477/2021, de 29 de juny, respecte del caràcter incentivador de les actuacions. Per este motiu, cap compromís ferm d’execució pot tindre data prèvia a les indicades en l’article 16.2 d’esta norma. 

l) En cas d’haver-hi contractació pública, per estar el destinatari últim de l’ajuda sotmés a la Llei 9/2017, de 8 de novembre, de contractes del sector públic:

– Quan se superen les quanties establides en la Llei 9/2017, de 8 de novembre, per al contracte menor haurà d’aportar: relació certificada i còpia dels contractes subscrits pel destinatari últim de l’ajuda per a la realització de les actuacions objecte d’ajuda, així com documentació justificativa del procediment de contractació: Adreça web del perfil del contractant, plecs, anuncis de licitació i formalització de contractes, acords de l’òrgan de contractació, i acreditar el compliment del que es disposa en l’Orde HFP/55/2023, de 24 de gener, relativa a l’anàlisi sistemàtica del risc de conflicte d’interés en els procediments que executen el Pla de recuperació, transformació i resiliència.

– Quan les quanties estan dins dels imports màxims establits per esta norma per al contracte menor, haurà d’acreditar que ha sol·licitat, almenys, tres ofertes de diferents proveïdors, de conformitat amb el que s’establix en esta norma, i aportar una memòria que justifique raonablement l’elecció del proveïdor quan esta no haja recaigut en l’oferta econòmica més avantatjosa. A més, s’haurà d’acreditar el compliment del que es disposa en l’Orde HFP/55/2023, de 24 de gener, relativa a l’anàlisi sistemàtica del risc de conflicte. 

m) Pel que fa al compliment de les obligacions tributàries i amb la Seguretat Social, en el cas que la quantia de l’ajuda supere els 10.000 euros, llevat que la persona beneficiària siga una administració pública, només caldrà que el beneficiari autoritze la consulta de les dades d’estar al corrent en el compliment de les seues obligacions tributàries, i, en el cas de la verificació del compliment de l’obligació d’estar al corrent en el compliment de les obligacions amb la Seguretat Social, que no haja manifestat la seua oposició sobre este tema. En cas contrari, haurà d’aportar els certificats emesos per Hisenda, l’Agència Tributària Valenciana i la Seguretat Social justificatius que el destinatari últim de les ajudes complix amb les seues obligacions tributàries i amb la Seguretat Social, d’acord amb el que es disposa en l’article 22 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol.

n) En cas que el destinatari últim de l’ajuda siga una entitat executora, haurà d’aportar un certificat del personal funcionari de l’Administració local amb habilitació de caràcter nacional de l’ajuntament o, si és el cas, de la persona que exercisca la representació legal de l’entitat beneficiària, en què acrediten que l’entitat a la qual representen:

1. Té un pla de mesures antifrau aprovat per l’entitat (o s’ha adherit al d’una entitat superior) i l’ha aplicat als procediments de contractació, seguint així l’Orde HFP 1030/2021, de 29 de setembre, i l’Orde HFP 55/2023, de 24 de gener, en cas que siga aplicable.
 
2. Ha comunicat al contractista (i, en cas que hi haja subcontractistes, també a estos) que l’expedient és finançat amb càrrec al MRR, i se’ls ha sol·licitat la declaració de cessió de tractament de dades i la declaració responsable del compliment dels principis transversals de l’Orde HFP 1030/2021, de 29 de setembre, per la qual es configura el sistema de gestió del Pla de recuperació, transformació i resiliència.

3. Ha fet menció de l’etiquetatge verd i digital en els contractes.

4. Ha respectat el principi DNSH i s’han omplit les autoavaluacions del DNSH prèviament i posteriorment.

5. Ha complit les obligacions de comunicació conforme al que s’establix en l’Orde HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.

Tot això en compliment dels principis transversals de l’Orde HFP 1030/2021, de 29 de setembre, per la qual es configura el sistema de gestió del Pla de recuperació, transformació i resiliència, que li són aplicables en l’execució de la inversió (obligacions de comunicació, prevenció del doble finançament, compliment de fites i objectius, etiquetatge verd i digital, DNSH, identificació de contractistes i subcontractistes, detecció de frau, corrupció i conflictes d’interés). 

o) Informació i enllaç al lloc d’Internet del destinatari últim de les ajudes, en cas que en dispose d’un, en què este destinatari últim de les ajudes informarà el públic del possible suport obtingut dels Fons Next Generation o Pla de recuperació, transformació i resiliència i/o, si és el cas, de l’instrument de la Unió Europea que corresponga, amb una breu descripció de l’operació, de manera proporcionada al nivell de suport prestat, amb els seus objectius i resultats, i destacant el suport financer de la Unió Europea.

p) Llevat que el destinatari últim de l’ajuda siga una persona física que no efectue activitat econòmica ni estiga sotmesa als requisits i límits establits en el Reglament (UE) 2023/2831, de la Comissió, de 13 de desembre de 2023, relatiu a l’aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352, de 15.12.2023), documentació justificativa de l’existència d’una comptabilitat separada o diferenciada per a totes les transaccions relacionades (ingressos i pagaments, incloent-hi, si és el cas, l’ingrés d’ajudes, pagaments a proveïdors, etc.).

q) Quan el destinatari últim de l’ajuda siga una entitat local i en el compliment de l’obligació de rendició dels seus comptes anuals davant de la Sindicatura de Comptes, de conformitat amb el que es disposa en l’article 199.5 de la Llei 8/2010, de 23 de juny, de la Generalitat, de règim local de la CV, acreditarà estar al corrent en el compliment de l’obligació de rendició dels seus comptes anuals davant de la Sindicatura de Comptes, de conformitat amb la normativa aplicable, mitjançant certificació expedida per la conselleria competent, o, si és el cas, la Sindicatura de Comptes, d’haver remés la documentació prevista en l’apartat 4 d’este article, o, si és el cas, que ha presentat el compte general a la Sindicatura de Comptes. 

r) En el cas que l’actuació incloga ajuda addicional per al desmantellament, s’haurà d’aportar documentació justificativa del compliment de totes les obligacions establides en la normativa d’aplicació.

s) Obligatòriament per als projectes amb un cost elegible superior a 1.000.000 euros, s’entregarà un compte justificatiu amb aportació d’informe d’auditor, segons el que es preveu en l’article 74 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol, i d’acord amb el que s’establix en l’Orde EHA/1434/2007, de 17 de maig, per la qual s’aprova la norma d’actuació dels auditors de comptes en la realització dels treballs de revisió de comptes justificatius de subvencions, en l’àmbit del sector públic estatal, previstos en l’article 74 del Reglament de la Llei 38/2003, de 17 de novembre, general de subvencions, aprovat mitjançant el Reial decret 887/2006, de 21 de juliol. 

t) Per a les actuacions que superen els 100 kW de potència nominal, documentació actualitzada que reflectisca o confirme, per a l’actuació finalment duta a terme, que es correspon amb el pla estratègic referit en l’apartat onzé punt primer, apartat c), en relació amb l’origen dels components i les seues característiques, l’impacte del projecte i el principi de no causar dany significatiu. 

Tres. Es modifiquen els punts g) i m) de l’apartat setzé, “Obligacions de les persones beneficiàries”, que queden redactats de la forma següent:

g) Conservar els documents justificatius dels gastos corresponents, amb la inclusió dels documents electrònics, mentres puguen ser objecte d’actuacions de comprovació i control, i d’acord amb el que es disposa en l’article 132 del Reglament financer de la UE i en l’article 22.2 del Reglament (UE) 2021/241, del Parlament Europeu i del Consell de 12 de febrer de 2021, pel qual s’establix el Mecanisme de Recuperació i Resiliència.

m) Garantir la permanència de la inversió i el manteniment de la propietat de les instal·lacions objecte de l’ajuda almenys cinc anys, a comptar des del pagament de l’ajuda, amb la qual cosa es complixen els requisits i límits establits en la normativa d’aplicació. 

Les persones físiques i jurídiques beneficiàries d’ajudes concedides per a la realització de projectes situats en els municipis inclosos en l’annex del Reial decret llei 6/2024, de 5 de novembre, pel qual s’adopten mesures urgents de resposta davant els danys causats per la depressió aïllada en nivells alts (DANA) en diferents municipis entre el 28 d’octubre i el 4 de novembre de 2024, no hauran de complir l’obligació, establida en l’article 31.4.a de la Llei 38/2003, de 17 de novembre, general de subvencions, de destinar els béns subvencionables danyats al fi concret per al qual es va concedir l’ajuda, per a la qual cosa acreditaran, mitjançant una declaració responsable subscrita pel beneficiari de l’ajuda, la impossibilitat de donar compliment a les regles incloses en este article.

Si bé no serà necessària la realització de comprovacions físiques dels projectes finalitzats que s’hagen executat en els municipis inclosos en l’annex del Reial decret llei 6/2024, de 5 de novembre, pel qual s’adopten mesures urgents de resposta davant els danys causats per la depressió aïllada en nivells alts (DANA) en diferents municipis entre el 28 d’octubre i el 4 de novembre de 2024, hauran d’aportar comprovació documental de conformitat de les inversions realitzades.

Quatre. Es modifica l’apartat desseté, “Control i reintegrament de les ajudes”, que queda redactat de la forma següent:

Estes ajudes seran objecte de les actuacions de comprovació, control i fiscalització. La Generalitat podrà comprovar, pels mitjans que estime més adequats, el compliment de les obligacions inherents a l’atorgament de les ajudes. L’incompliment d’estes obligacions o la comprovació de la falsedat de les dades aportades a l’expedient donarà lloc al reintegrament de les ajudes concedides i a la devolució de les quanties atorgades, que originaran els corresponents interessos de demora.

Les persones i les entitats destinatàries de les ajudes estaran obligades a facilitar les comprovacions encaminades a garantir la correcta realització dels projectes objecte d’estes. Així mateix, estaran sotmeses a les actuacions de comprovació que haja d’efectuar l’òrgan concedent, així com als controls efectuats pels òrgans i organismes competents de l’Administració autonòmica, estatal i de la Unió Europea.

El pla de control establirà les comprovacions administratives respecte a la justificació documental i material de l’efectiva realització de l’actuació, i haurà de contemplar els tipus de control a efectuar.

Criteris de selecció de la mostra: aleatoris, dirigits o de risc, i percentatge mínim d’ajuda a controlar.

Si bé no serà necessària la realització de comprovacions físiques dels projectes finalitzats que s’hagen executat en els municipis inclosos en l’annex del Reial decret llei 6/2024, de 5 de novembre, pel qual s’adopten mesures urgents de resposta davant els danys causats per la depressió aïllada en nivells alts (DANA) en diferents municipis entre el 28 d’octubre i el 4 de novembre de 2024, hauran d’aportar comprovació documental de conformitat de les inversions realitzades. 

Es delega en la persona titular de la direcció general amb competència en la gestió d’estes ajudes les possibles minoracions o reintegraments de les subvencions concedides. 

En qualsevol cas, serà aplicable el que disposa, en matèria de control financer, reintegrament i infraccions i sancions administratives, la Llei 1/2015, de 6 de febrer, de la Generalitat, d’hisenda pública, del sector públic instrumental; la Llei 38/2003, de 17 de novembre, general de subvencions, així com el que establixen els articles 8 i 19 del Reial decret 477/2021, de 29 de juny.

Cinc. Es modifica l’apartat denové, “Difusió i publicitat”, que queda redactat de la forma següent:

Tota referència a l’actuació objecte d’estes ajudes en publicacions, activitats de difusió, pàgines web i, en general, en qualssevol mitjans de difusió ha de complir els requisits que figuren en el manual o manuals d’imatge dels programes d’incentius que estarà disponible en la web de l’IDAE, en el qual figuraran el Ministeri per a la Transició Ecològica i el Repte Demogràfic en el marc del Pla de recuperació, transformació i resiliència i el Mecanisme de Recuperació i Resiliència, establit pel Reglament (UE) 2021/241 del Parlament Europeu i del Consell, de 12 de febrer de 2021, tot això conforme al que s’establisca al respecte, i en els termes previstos en l’article 18.4 de la Llei 38/2003, de 17 de novembre, i l’article 31 del seu Reglament de desplegament, aprovat pel Reial decret 887/2006, de 21 de juliol. Així mateix, les instal·lacions hauran d’estar senyalitzades d’acord amb el que s’indique en el manual o manuals d’imatge. Els receptors de finançament de la Unió Europea han de mencionar l’origen d’este finançament i garantir-ne la visibilitat, en particular quan promoguen les actuacions subvencionables i els seus resultats, així com facilitar la informació coherent, efectiva i proporcionada dirigida a múltiples destinataris, inclosos els mitjans de comunicació i el públic. Així, faran menció de l’origen d’este finançament i li donaran la visibilitat deguda, incloent-hi, quan siga procedent, l’emblema de la Unió i una declaració de finançament adequat que indique “finançat per la Unió Europea – NextGenerationEU”. 

Les persones físiques i jurídiques beneficiàries per a la realització de projectes situats en els municipis inclosos en l’annex del Reial decret llei 6/2024, de 5 de novembre, pel qual s’adopten mesures urgents de resposta davant els danys causats per la depressió aïllada en nivells alts (DANA) en diferents municipis entre el 28 d’octubre i el 4 de novembre de 2024, acreditaran, mitjançant una declaració responsable subscrita pel beneficiari de l’ajuda, la impossibilitat d’adoptar les mesures de difusió de l’objecte subvencionat, quan estes mesures consistisquen en la inclusió de la imatge institucional de l’entitat concedent, així com llegendes relatives al finançament públic en cartells, plaques commemoratives, materials impresos, mitjans electrònics o audiovisuals que hagen de situar-se en els entorns físics afectats per la DANA. 

Segon

Eficàcia

La resolució tindrà efecte des de l’endemà de la publicació en el Diari Oficial de la Generalitat Valenciana (DOGV).

Contra esta resolució, que posa fi a la via administrativa, es podrà interposar, en el termini d’un mes, un recurs potestatiu de reposició davant del conseller de Medi Ambient, Infraestructures i Territori, de conformitat amb el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que es considere oportú.

València, xx de xxxx de 2025. – El conseller de Medi Ambient, Infraestructures i Territori: Vicente Martínez Mus

